**REGULAMENT**

**"Joncționarea fibrei optice"- concurs de abilități practice pentru elevi**

Aprobat,

Inspector școlar general

**MARINELA MARC**

**........................................**

Avizat,

Inspector școlar educativ

**GURZĂU AMALIA**

**........................................**

**Capitolul I. Titlul: "Joncționarea fibrei optice" - concurs de abilități practice pentru elevi**

**Art. 1**. Prezentul regulament definește cadrul specific de organizare şi de desfăşurare a concursului și este elaborat în baza prevederilor Metodologiei-cadru de organizare și desfășurare a competițiilor școlare.

**Capitolul II. Context/argument**

**Art. 2.** Urbanizarea rapidă a orașelor prezintă provocări de infrastructură pentru guvern și municipalități. Tehnologiile inteligente, care sunt motoarele de pe piața orașului inteligent, sunt prietenoase cu mediul, reduc costurile de energie și oferă siguranță operațională. Fibra optică este cel mai rapid mediu de transmitere a informației. Soluțiile de comunicații pe fibră optică vor sta la baza infrastructurilor de date ale viitorului. Nevoia tot mai mare de bandă poate fi susținută doar de o platformă de comunicații pe fibră optică.

**Art. 3.** În acest sens Colegiul Tehnic de Comunicații ”Augustin Maior” din Cluj-Napoca organizează acest concurs, oferind elevilor participanți oportunitatea de a-și demonstra abilitățile practice și tehnice dobândite în concordanță cu descrierile tehnice din domeniul telecomunicațiilor.

**Art. 4.** Proiectul este demarat cu scopul de a le oferi suport elevilor din domeniul de pregătire electronică-automatizări în alegerea unei cariere în concordanță cu valorile, interesele și abilitățile lor,  precum și de dezvoltare a unei opțiuni de educaţie şi pregătire practică care vizează integrarea facilă a viitorilor absolvenți pe piața muncii.

**Capitolul III. Obiectivele concrete ale proiectului/scopul explicit**

**Art. 5.** Activitățile derulate în cadrul proiectului reprezintă un prim pas către o nouă comunitate dinamică și durabilă a diferiților parteneri angajați să sprijine dezvoltarea abilităților practice ale elevilor și implicit creșterea oportunităților de angajare pe o piață a muncii în continuă schimbare. Prin acest proiect se facilitează̆ integrarea socio-profesională a elevilor urmărind deschiderea orizontului de formare profesională continuă.

**Art. 6.** Motivarea elevilor pentru dobândirea competențelor profesionale solicitate pe piața muncii în domeniul de pregătire electronică-automatizări-telecomunicații.

**Art. 7. Obiective:**

OS 1. Promovarea proiectului pe o perioadă de 8 luni şi încheierea de parteneriate cu 5 agenți economici.

OS 2. Stimularea interesului elevilor pentru domeniul telecomunicațiilor, prin participarea a cel puțin 100 elevi din școlile implicate în activitățile proiectului, în perioada noiembrie 2024-iunie 2025.

OS 3. Îmbunătățirea calității procesului de învățământ prin organizarea timp de 3 luni a 3 activități de diseminare a rezultatelor proiectului.

**Art. 8.** Prin **"Joncționarea fibrei optice" - concurs de abilități practice pentru elevi,** Colegiul Tehnic de Comunicații ”Augustin Maior” din Cluj-Napoca are sarcina de a organiza etapa locală și finală. Aceasta include promovarea meseriilor din planul de școlarizare și convingerea că acestea aduc o contribuție esențială la succesul elevilor care studiază disciplinele tehnice și la dezvoltarea personală a principalilor beneficiari ai educației.

**Capitolul IV. Condiții de participare, grup țintă**

**Art. 9.** La această competiție pot participa elevi din învăţământul de zi și seral din învățământul de stat, particular și confesional, dacă sunt înscrişi în anul de desfăşurare a concursului.

**Art. 10.** Concurenții eligibili ca participanți la competiție trebuie să fie dintre elevii înscriși la nivel liceal/profesional, la unul dintre Liceele Tehnice/ Colegiile Tehnice din țară care au domeniul de specializare: electronică/automatizări, telecomunicații. Criteriile de participare sunt întocmite pentru a permite tuturor elevilor interesați să-și etaleze cunoștințele, aptitudinile și competențele dobândite în timpul studiilor liceale/profesionale fără a limita sau discrimina calitatea de elev ca beneficiar principal al educației.

**Art. 11.** Grupul țintă va fi format din: elevi proveniți de la colegiile tehnice din țară care au în oferta de școlarizare domeniul Electronică-automatizări/telecomunicații și 22 cadre didactice de specialitate din școlile participante din țară.

**Art. 12.** Proiectul "Joncționarea fibrei optice" - concurs de abilități practice pentru elevi se adresează elevilor pasionați de domeniul de telecomunicațiilor, celor care își doresc alegerea unei cariere în concordanță cu valorile, interesele și abilitățile lor,  precum și de dezvoltare a unei opțiuni de educaţie şi pregătire practică care vizează integrarea mai uşoară a viitorilor absolvenţi.

**Art. 13.** Proiectul oferă șanse egale elevilor, facilitând posibilitatea de a participa la efectuarea stagiilor de practică și implicit de a accede la un loc de muncă în cadrul companiilor de profil.

**Art. 14.** Etapele de desfăşurare ale concursului sunt:

a) etapa pe școală;

b) etapa finală - regională/interjudețeană.

**Capitolul V. Probe de concurs**

**Art. 15.** Probele de concurs vor fi redactare astfel încât să respecte descrierile tehnice din domeniul de telecomunicații în vigoare. La redactarea subiectelor se ține cont de nivelul de complexitate și de timpul necesar pentru atingerea tuturor obiectivelor. Întocmirea subiectelor pentru probele locale se vor concepe în cadrul unor discuții cu toate cadrele didactice implicate in proiect, respectând tematica CDL-uri clasa a X a si a XI: Comunicații pe fibra optică, Rețele de comunicații cu fibra optică.

**Art. 16.** **Probele de concurs vor fi lucrări practice care constau în realizarea unei rețele de telecomunicații prin fibră optică după indicatori specifici menționați în subiectul de concurs** și vor fi realizate de către competitori în conformitate cu regulile stabilite de organizatorii concursului de la cele două etape.

**Art. 17.** Subiectele pentru etapa finală - regională/interjudețeană vor fi concepute de către **Colegiul Tehnic de Comunicații ”Augustin Maior” din Cluj-Napoca** împreună cu specialiștii din domeniul telecomunicațiilor implicați în proiect, care vor face parte și din comisia de evaluare a competiției și vor fi aduse la cunoștința tuturor liceelor/colegiilor participante în proiect.

**Capitolul VI. Calendarul și modul de desfășurare**

**Art. 18.** Etapele locale ale concursului se vor desfășura în luna **februarie 2025** după un grafic stabilit de comun acord între unitățile de învățământ participante.

**Art. 19.** Elevul clasat pe primul lor la finalul etapelor locale, din fiecare unitate de învățământ, va participa la Etapa finală - regională/interjudețeană a concursului,care se desfășoară laColegiul Tehnic de Comunicații ”Augustin Maior” din Cluj-Napoca.

**Art. 20.** Etapa finală - regională/interjudețeană a concursului se desfășoară în perioada **3-4 aprilie 2025**, fiind organizată la Colegiul Tehnic de Comunicații ”Augustin Maior” din Cluj-Napoca.

**Capitolul VII. Comisia de evaluare a probelor concursului**

**Art. 21.** Comisia concursului se constituie conform prevederilor Metodologiei cadru de organizare și desfășurare a competițiilor școlare în învățământul preuniversitar.

**Art. 22.** Comisiile de organizare, evaluare ale concursului pentru toate etapele sunt constituite și funcționează conform prevederilor Metodologiei-cadru de organizare și desfășurare a competițiilor școlare.

**Art. 23.** **Pentru etapa locală a concursului** se constituie Comisia de organizare și evaluare care răspunde de corectitudinea organizării și desfășurării competiției. Comisia este numită prin decizie a conducătorului unității de învățământ preuniversitar și cuprinde cel puțin 2 profesori, un secretar și trei membrii evaluatori. Calitatea de președinte al comisiei revine directorului/directorului adjunct al unității de învățământ preuniversitar.

**Art. 24. Pentru etapa finală - regională/interjudețeană a concursului** se constituie Comisia de organizare și evaluare care răspunde de corectitudinea evaluării și redactării subiectelor de examen. Comisia este numită prin decizie a conducătorului unității de învățământ preuniversitar şi cuprinde cel puțin 2 profesori, un secretar și trei membrii evaluatori - specialiști în domeniul rețelelor de telecomunicații prin fibră optică care nu dețin și calitatea de profesor la unul din Liceele/Colegiile participante în proiect.Calitatea de președinte al comisiei revine directorului/directorului adjunct al unității de învățământ preuniversitar organizatoare.

**Capitolul VIII. Mediatizarea proiectului**

**Art. 25.** Mediatizarea proiectului se va realiza prin intermediul site-ului Colegiul Tehnic de Comunicații ”Augustin Maior”din Cluj-Napoca, site-ul proiectului, social-media, a e-mailului, unde vor fi anunțate data lansării proiectului, durata acestuia, regulamentul concursului precum și actualizările acestuia.

**Capitolul IX. Certificare**

**Art. 26.** Prezentul regulament este întocmit in conformitate cu prevederile legislative in vigoare.

**Capitolul X. Precizări finale**

**Art. 27.** Criterii de departajare: 1. timpul cel mai scurt de realizare practică a probei; 2. punctajul cel mai mare obținut la subiectul I.

**Art. 28**. Toți elevii participanți la etapa finală vor primi o diplomă de participare. Profesorii însoțitori și profesorii pregătitori ai elevilor de la etapa națională vor primi o adeverință de participare.

**Art. 29.** La proba practică nu se admit contestații.

Colegiul Tehnic de Comunicații ”Augustin Maior”

Director,

Roșca Angela Doina

.......................................